
	ZUŠ
	Základná umelecká škola

	MŠVVaM SR
	Ministerstvo školstva, výskumu, vývoja a mládeže Slovenskej republiky

	MŠVVaŠ SR
	Ministerstvo školstva, vedy, výskumu a športu Slovenskej republiky

	ZZ
	Zákonní zástupcovia a zástupcovia zariadení

[bookmark: _Toc240643902]ČLÁNOK I
Úvodné ustanovenia
1. V súlade s poslaním a hodnotami Súkromnej základnej umeleckej školy, Breziny 289, Prakovce (ďalej len „škola“) prijímame tento školský poriadok.
2. Našou prioritou je vytvoriť inkluzívne, bezpečné a podnetné prostredie, ktoré rešpektuje jedinečnosť a podporuje maximálny rozvoj žiakov.
3. Školský poriadok predstavuje základný dokument školy a je záväzný pre žiakov, zákonných zástupcov a zástupcov zariadení (ďalej len „ZZ“), zamestnancov školy, ako aj ďalšie fyzické osoby, ktoré sa so súhlasom riaditeľa školy nachádzajú v priestoroch školy.
4. Vychádzame z princípov rovnosti, rešpektu a spolupráce. Veríme, že každý má právo na kvalitné vzdelanie prispôsobené individuálnym potrebám a schopnostiam. Snažíme sa poskytovať vzdelávacie príležitosti, ktoré podporujú akademický, sociálny a emocionálny rozvoj našich žiakov.
5. Tento školský poriadok je navrhnutý tak, aby jasne stanovil práva a povinnosti všetkých členov našej školskej komunity – žiakov, ZZ, pedagogických a nepedagogických zamestnancov, ktorí sú povinní tento školský poriadok dodržiavať. Cieľom je vytvoriť harmonické prostredie, kde každý člen komunity cíti podporu, rešpekt a zodpovednosť.
6. Naša škola sa zaväzuje k:
6.1. inklúzii a diverzite: vítame a podporujeme rozmanitosť, uznávame jedinečnosť každého žiaka a zabezpečujeme, aby mali všetci rovnaké príležitosti na úspech,
6.2. bezpečnosti a ochrane zdravia: dbáme na vytváranie bezpečného prostredia, kde sa každý môže cítiť chránený a podporovaný,
6.3. individuálnemu prístupu: prispôsobujeme vzdelávacie postupy a metódy individuálnym potrebám našich žiakov, aby sme maximalizovali ich potenciál,
6.4. spolupráci a partnerstvu: posilňujeme spoluprácu medzi školou, ZZ a komunitou, pretože veríme, že spoločným úsilím dosiahneme najlepšie výsledky pre našich žiakov,
6.5. právu na vzdelanie: zabezpečujeme kvalitné a prístupné vzdelanie pre všetkých žiakov bez ohľadu na ich špeciálne výchovno-vzdelávacie potreby.
7. Tento školský poriadok je výsledkom spoločného úsilia našej školskej komunity, vydaný riaditeľom školy na základe § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „zákon č. 245/2008 Z. z.“ alebo „školský zákon“) a v súlade s vyhláškou č. 324/2008 Z. z. o základnej umeleckej škole.
8. Školský poriadok predstavuje náš záväzok k vytváraniu pozitívneho a podporujúceho prostredia pre všetkých žiakov. Veríme, že dodržiavanie tohto školského poriadku prispeje k harmonickému a efektívnemu fungovaniu našej školy, kde má každý možnosť rozvíjať svoje schopnosti a dosiahnuť svoj plný potenciál.
9. Žiaci a ZZ sú so školským poriadkom oboznámení na začiatku školského roka preukázateľným spôsobom.
10. Škola realizuje právo na vzdelanie tým, že organizuje vnútorný chod školy, výchovu a vzdelávanie žiakov a vytvára podmienky pre fungujúce, otvorené, vzájomne prospešné a podporujúce medziľudské vzťahy. Škola je miestom efektívneho využitia času výchovy a vzdelávania.
11. Školský poriadok je vypracovaný na základe medzinárodných dohovorov a zmlúv, ku ktorým sa prihlásila Slovenská republika, ako sú Deklarácia práv dieťaťa a Listina základných práv a slobôd, tiež ďalšie legislatívne a všeobecne záväzné právne normy, ktoré sa týkajú výchovy a vzdelávania žiakov.
[bookmark: _Toc240643903]ČLÁNOK II
Práva a povinnosti žiakov
1. Škola podporuje rozvoj žiackej/detskej osobnosti na základe hodnôt humanizmu, rovnosti, tolerancie, demokracie a vlastenectva. Venuje sa rozvoju intelektuálnych, morálnych, etických, estetických, pracovných a telesných schopností. K tomu je potrebné, aby si žiaci:
1.1. osvojili a zachovávali základné pravidlá a časový harmonogram a program školy, rešpektovali jej zameranie a svojimi vzájomnými vzťahmi prispeli k dobrej atmosfére,
1.2. osvojili zásady mravného správania, vedomosti a praktické zručnosti na veku primeranej úrovni.
2. Práva žiakov:
	2.1. právo na vzdelanie,


2.2. právo na rovnoprávny prístup ku vzdelávaniu,
2.3. právo na výchovu a vzdelávanie v bezpečnom a zdravom prostredí,
2.4. právo na vzdelávanie zamerané na mnohostranné poskytovanie vecných informácií,
2.5. právo na im zrozumiteľný výklad učiva,
2.6. právo k danému učivu položiť otázku a dostať na ňu odpoveď,
2.7. právo na inkluzívne vzdelávanie a individuálny prístup rešpektujúci ich rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom školským zákonom,
2.8. právo na bezplatné zapožičiavanie učebných materiálov na povinné vyučovacie predmety s výnimkou pracovných zošitov,
2.9. právo na úctu k ich vierovyznaniu, svetonázoru, národnostnej a etnickej príslušnosti,
2.10. právo na poskytovanie poradenstva a služieb spojených s výchovou a vzdelávaním,
2.11. právo na výchovu a vzdelávanie v bezpečnom a hygienicky vyhovujúcom prostredí,
2.12. právo na organizáciu výchovy a vzdelávania primeranú ich veku, schopnostiam, záujmom, zdravotnému stavu a v súlade so zásadami psychohygieny,
2.13. právo na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
2.14. právo na komunikáciu s pedagogickými aj nepedagogickými zamestnancami školy v duchu zásad humanity a tolerancie,
2.15. právo na informácie týkajúce sa ich osoby a ich výchovno-vzdelávacích výsledkov, na zdôvodnenie klasifikácie a analýzu chýb v písomných a grafických prácach,
2.16. ak má žiak alebo ZZ žiaka pochybnosti o správnosti klasifikácie na konci prvého a druhého polroka, môže do troch pracovných dní odo dňa vydania vysvedčenia požiadať riaditeľa školy o vykonanie komisionálnej skúšky – preskúšať žiaka nemožno, ak bol v klasifikačnom období z tohto vyučovacieho predmetu hodnotený na základe komisionálnej skúšky,
2.17. právo predložiť svoje požiadavky a návrhy na zlepšenie poskytovaného vzdelávania,
2.18. právo na vypočutie v konaniach, ktoré sa týkajú ich osoby,
2.19. právo na omyl, zmenu názoru a právo na vývin,
2.20. právo zapojiť sa podľa vlastného záujmu do súťaží,
2.21. právo, aby disciplinárne opatrenia, ktoré sa voči nim vykonávajú, boli zlučiteľné s ľudskou dôstojnosťou dieťaťa,
2.22. žiaci so špeciálnymi výchovno-vzdelávacími potrebami a podpornými opatreniami majú právo na výchovu a vzdelávanie s využitím špecifických foriem a metód, ktoré zodpovedajú ich potrebám, a právo na vytvorenie nevyhnutných podmienok, ktoré túto výchovu a vzdelávanie umožňujú,
2.23. podľa osobitných právnych predpisov majú žiaci  v škole právo na ochranu súkromia a osobných údajov pred ich neoprávneným šírením alebo zneužívaním, s výnimkou poskytnutia informácií súvisiacich s ohrozovaním mravnej výchovy mládeže, týraním alebo iným nezákonným konaním páchaným žiakmi alebo páchaným na žiakoch,
2.24. žiaci majú právo podľa svojich potrieb využívať pomoc učiteľa, prípadne iného zamestnanca školy na to určeného vedením školy, 
2.25. právo na rozvoj a slobodu v rámci dodržiavania pravidiel určených vnútornými normami školy,
2.26. právo na bezplatné vzdelanie a hru,
2.27. právo na slobodu prejavu,
2.28. právo na náhradu škody, ktorá im vznikla pri výchove a vzdelávaní alebo v priamej súvislosti s nimi,
2.29. právo na príslušné podporné opatrenie uvedené vo vyjadrení podľa § 145b ods. 1 školského zákona,
2.30. právo organizovať a zúčastňovať sa mimoškolskej činnosti a záujmových aktivít.
3. Povinnosti žiakov:
3.1. riadne sa zúčastňovať výchovno-vzdelávacieho procesu v základnej umeleckej škole (ďalej len „ZUŠ“), zúčastňovať sa vyučovania podľa platného rozvrhu, zúčastňovať sa podujatí organizovaných školou v rámci uskutočňovania školského vzdelávacieho programu,
3.2. dodržiavať školský poriadok a ďalšie vnútorné predpisy školy,
3.3. ctiť si ľudskú dôstojnosť svojich spolužiakov a zamestnancov školy,
3.4. [bookmark: _Hlk196841370]rešpektovať pokyny a nariadenia zamestnancov školy, ktoré sú v súlade so všeobecne záväznými právnymi predpismi školy a dobrými mravmi,
3.5. byť disciplinovaný,
3.6. neobmedzovať svojím konaním práva ostatných osôb zúčastňujúcich sa výchovy a vzdelávania,
3.7. osvojovať si vedomosti a zručnosti a pripravovať sa tak, aby dosahovali čo najlepšie výsledky,
3.8. nosiť si pomôcky podľa pokynov vyučujúcich,
3.9. chrániť majetok školy a majetok, ktorý škola využíva na výchovu a vzdelávanie, pred poškodením,
3.10. chrániť učebné pomôcky, ktoré im boli bezplatne zapožičané, pred poškodením,
3.11. pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
3.12. každú zmenu zdravotného stavu, osobných údajov a iných dôležitých informácií ihneď nahlásiť učiteľovi,
3.13. konať tak, aby neohrozovali svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
3.14. chodiť do školy vhodne a čisto oblečený a upravený,
3.15. prezúvať sa do zdravotne vyhovujúcich prezuviek,
3.16. byť účastný spolu s učiteľmi a ostatnými zamestnancami na tvorbe a ochrane životného prostredia školy a jej areálu,
3.17. v prípade neprítomnosti na vyučovaní v škole zo zdravotných dôvodov predložiť potvrdenie o dôvode neprítomnosti na vyučovaní zo strany ZZ alebo príslušného lekára,
3.18. v prípade úrazu, ohrozenia alebo zaznamenania konania ohrozujúceho iných žiakov ihneď informovať vyučujúceho, pedagogický dozor, prípadne najbližšiu dospelú osobu,
3.19. v zmysle zásad bezpečnosti a ochrany zdravia pri práci je žiak povinný ohlásiť učiteľovi požívanie omamných látok a energetických nápojov u spolužiakov.
4. Zákazy pre žiakov:
4.1. fajčiť tabakové výrobky, vodnú fajku, elektronické cigarety, prechovávať alebo užívať drogy, alkoholické nápoje, energetické nápoje, žuvací tabak, nikotínové žuvačky a iné zdraviu škodlivé návykové látky v priestoroch školy a pri činnostiach organizovaných školou, obstarávať si veci nedovoleným spôsobom v areáli školy i mimo nej,
4.2. prinášať do školy a požívať alkohol, energetické nápoje, drogy a iné omamné, psychotropné a zdraviu škodlivé látky,
4.3. manipulovať s otvoreným ohňom v budove školy a v jej areáli,
4.4. vytvárať a zverejňovať audio, videozáznamy a fotografie spolužiakov a zamestnancov školy bez ich súhlasu, vytvárať na sociálnych sieťach falošné profily, ktoré znevažujú školu, žiakov a zamestnancov, 
4.5. hrať akékoľvek hazardné hry o peniaze,
4.6. vulgárne sa vyjadrovať,
4.7. správať sa arogantne a neúctivo k iným osobám,
4.8. vyrušovať, zaoberať sa činnosťami, ktoré nesúvisia s predmetom,
4.9. našepkávať, odpisovať, používať nedovolené pomôcky, odovzdávať ako svoju prácu zadania vypracované inou osobou,
4.10. sedieť na oknách, radiátoroch, chodbových parapetoch a na zemi, vykláňať sa z okien, naháňať sa po chodbách, šmýkať sa po zábradlí,
4.11. nosiť zbrane a iné zdravie a bezpečnosť ohrozujúce predmety, živé zvieratá a predmety rušiace, resp. rozptyľujúce pozornosť žiakov a učiteľov,
4.12. opustiť budovu školy počas vyučovania bez súhlasu učiteľa,
4.13. prijímať návštevy do objektu školy,
4.14. manipulovať a zasahovať do elektrických, vodovodných a iných zariadení,
4.15. manipulovať s technickými zariadeniami slúžiacimi na ochranu budovy a majetku školy a monitorovanie osôb,
4.16. klamať, podvádzať a zavádzať,
4.17. v škole je zakázané šikanovanie v akejkoľvek podobe (v nepriamej podobe – vydieranie, prehliadanie, ignorovanie a iné, aj v priamej podobe — fyzická agresia, verbálna agresia, psychické manipulovanie a týranie, kyberšikanovanie a iná agresia),
4.18. pohybovať sa po chodbách školy a v jej areáli na kolieskových korčuliach, kolobežkách, skateboardoch a bicykloch,
4.19. [bookmark: _Hlk196841579]nosiť do školy cenné veci a hotovosť, pričom v prípade porušenia tejto povinnosti nenesie škola za stratu a zničenie žiadnu zodpovednosť.
5. Pri porušení ktoréhokoľvek zákazu sa bude postupovať podľa výchovných opatrení obsiahnutých v školskom poriadku.
[bookmark: _Toc240643904]ČLÁNOK III
Práva a povinnosti zákonných zástupcov alebo zástupcov zariadení
1. Práva ZZ:
1.1. žiadať, aby sa v rámci výchovy a vzdelávania v škole žiakom poskytovali informácie a vedomosti vecne a mnohostranne v súlade so súčasným poznaním sveta a s princípmi a cieľmi výchovy a vzdelávania podľa školského zákona,
1.2. oboznámiť sa s výchovno-vzdelávacím programom školy a školským poriadkom,
1.3. komunikovať so zamestnancami školy,
1.4. predkladať návrhy na zlepšenie fungovania školy,
	1.5. sledovať výchovno-vzdelávacie výsledky svojho maloletého dieťaťa online vo webovom rozhraní poskytnutom školou prostredníctvom prístupového kódu do elektronickej žiackej knižky,  


1.6. byť informovaný o výchovno-vzdelávacích výsledkoch svojho dieťaťa,
1.7. právo na osobnú návštevu vyučujúceho dohodnutú vopred, pričom učiteľ nie je povinný prijať ZZ žiaka v čase vyučovania; ak ZZ navštívi vyučujúceho počas prestávky, musí rozhovor časovo obmedziť tak, aby vyučujúci mohol včas začať ďalšiu vyučovaciu hodinu,
1.8. právo na účasť na konzultáciách o prospechu, správaní a dochádzke svojho dieťaťa, ktoré sa uskutočňujú osobne, v priestoroch školy po včasnom oznámení termínu elektronickými prostriedkami,
1.9. právo na poskytnutie poradenských služieb vo výchove a vzdelávaní svojho dieťaťa,
1.10. vyjadrovať sa k výchovno-vzdelávaciemu programu školy prostredníctvom orgánov školskej samosprávy:
1.10.1. rada školy,
1.10.2. pedagogická rada,
1.11. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
1.12. vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti.
2. Povinnosti ZZ:
2.1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
2.2. dodržiavať podmienky výchovno-vzdelávacieho procesu svojho dieťaťa určené školským poriadkom,
2.3. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
2.4. informovať školu o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
2.5. nahradiť škodu, ktorú jeho dieťa úmyselne alebo z nedbanlivosti zavinilo,
2.6. dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona,
2.7. bez zbytočného odkladu oznámiť príčinu neprítomnosti svojho dieťaťa, ak sa nemôže zúčastniť na vyučovaní/výchovno-vzdelávacom procese v škole (za dôvod ospravedlniteľnej neprítomnosti žiakov sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach),
2.8. nezverejňovať akúkoľvek komunikáciu medzi školou a ZZ, napr. na sociálnych sieťach z dôvodu ochrany osobných údajov,
2.9. všetky veci súvisiace s poskytovaním vzdelávania jeho dieťaťu riešiť interne, v škole s vyučujúcim, učiteľom a podľa potreby s riaditeľom,
2.10. spolupracovať pri riešení prejavov rizikového správania svojho dieťaťa v škole, ktoré môžu predstavovať ohrozenie bezpečnosti a zdravia.
[bookmark: _Toc240643905]ČLÁNOK IV
Organizácia a dochádzka žiakov
1. [bookmark: _Hlk196842096]Príchod žiakov do školy prebieha spravidla 5 až 10 minút pred začiatkom individuálnej alebo skupinovej hodiny podľa platného rozvrhu.
2. Po príchode do školy žiak nesmie svojvoľne opustiť areál školy. V nevyhnutných prípadoch tak možno urobiť len so súhlasom učiteľa/riaditeľa školy a ZZ.
3. ZZ žiakov nevstupujú do priestorov školy, ak poverený zamestnanec školy neurčí inak. 
4. Vrchný odev si žiaci vešajú na vešiaky na chodbe a na vešiaky v triede.
5. Obuv musí byť vhodná na bezpečný pohyb v rámci školy a v súlade s hygienickými a zdravotnými požiadavkami.
6. [bookmark: _Hlk196842372]Za začiatok vyučovania sa považuje prvá vyučovacia hodina daného žiaka v rozvrhu hodín na daný deň. Ak sa žiakovi začína vyučovanie neskôr, resp. skôr ako prvou hodinou, riadi sa tými istými pravidlami. Žiaci čakajú na vyučovanie pred budovou školy, v areáli školy alebo na mieste, ktoré im určí pedagóg.
7. Vyučovací deň môže pozostávať z individuálnych alebo skupinových hodín podľa rozvrhu.
8. Na hodinách realizovaných v špecializovaných priestoroch majú žiaci oblečenie alebo výbavu podľa požiadaviek konkrétneho odboru.
9. Ak sa žiak nemôže zúčastniť vyučovania pre dôvody vopred známe, jeho ZZ požiada o ospravedlnenie z vyučovania.
10. Neprítomnosť žiaka na vyučovaní ospravedlňuje ZZ neplnoletého žiaka alebo plnoletý žiak spôsobom určeným školou. Dôvod neprítomnosti oznámi bez zbytočného odkladu. Pri dlhodobej alebo opakovanej neprítomnosti môže škola vyžadovať potvrdenie lekára alebo iný doklad odôvodňujúci neprítomnosť.
[bookmark: _Toc240643906]ČLÁNOK V
Prijímanie žiakov
1. Do ZUŠ sa prijíma uchádzač na základe talentovej skúšky.
2. Prihlášku podáva ZZ neplnoletého uchádzača alebo plnoletý uchádzač sám, a to do termínu určeného riaditeľom školy.
3. Riaditeľ školy rozhodne o prijatí žiaka na základe výsledkov talentovej skúšky.
4. O prijatí alebo neprijatí sa vydá písomné rozhodnutie.
5. Talentová skúška overuje predpoklady uchádzača na štúdium v príslušnom odbore. Presný obsah a forma skúšky sú určené školou a zverejnené vopred.
6. Škola môže prijímať aj žiakov počas školského roka, ak to dovoľuje kapacita školy a po vykonaní dodatočnej talentovej skúšky.
7. Ak sa počas štúdia zmenia predpoklady žiaka alebo sa preukáže nezáujem o štúdium, môže byť štúdium ukončené podľa vnútorných predpisov školy a rozhodnutím riaditeľa.
[bookmark: _Toc240643907][bookmark: _Toc187061142]ČLÁNOK VI
Organizácia vyučovacieho dňa, prevádzka a vnútorný režim školy
1. [bookmark: _Hlk197257472]ZUŠ poskytuje umelecké vzdelávanie v súlade s učebnými plánmi a učebnými osnovami schválenými Ministerstvom školstva, výskumu, vývoja a mládeže Slovenskej republiky.
2. Poskytované formy štúdia:
2.1. základné štúdium - primárne umelecké vzdelanie,
2.2. základné štúdium - nižšie sekundárne umelecké vzdelanie.
3. ZUŠ poskytuje vzdelanie v nasledujúcich odboroch:
3.1. hudobný odbor,
3.2. odbor audiovizuálnej a multimediálnej tvorby,
3.3. tanečný odbor,
3.4. výtvarný odbor.
4. Vyučovanie prebieha podľa rozvrhu hodín, ktorý zostavuje riaditeľ školy v spolupráci s učiteľmi jednotlivých odborov. Rozvrh je prispôsobený veku, schopnostiam a individuálnym potrebám žiakov.
5. Organizácia vyučovania sa riadi typom štúdia a odborným zameraním odboru.
6. Vyučovacia hodina trvá spravidla 45 minút, ak školský vzdelávací program neustanoví inak.
7. Medzi vyučovacími hodinami je zabezpečená primeraná prestávka.
8. Žiaci sa dostavujú na vyučovanie včas a podľa pokynov pedagóga si pripravia pomôcky.
9. Po skončení vyučovania opúšťajú priestory školy.
10. Počas vyučovania a podujatí organizovaných školou sa žiaci správajú disciplinovane, rešpektujú pokyny pedagógov a dodržiavajú školský poriadok.
11. V prípade podujatí mimo školy (verejné vystúpenia, súťaže, vernisáže, workshopy a pod.) sú žiaci povinní dodržiavať zásady bezpečnosti a správať sa tak, aby reprezentovali školu dôstojne. Účasť na týchto aktivitách je dobrovoľná, ak nie je súčasťou vyučovania. ZZ musí účasť žiaka písomne schváliť.
12. V prípade neúčasti na vyučovaní je ZZ povinný ospravedlniť žiaka najneskôr do 24 hodín. Ospravedlnenia je možné doručiť osobne, telefonicky alebo elektronicky.
13. Ak sa žiak nemôže z vážnych dôvodov (najmä zdravotných) zúčastňovať na vyučovaní, môže ZZ žiaka alebo plnoletý žiak požiadať riaditeľa školy o prerušenie štúdia alebo o úpravu podmienok vzdelávania; o žiadosti rozhoduje riaditeľ školy.

[bookmark: _Toc240643908]ČLÁNOK VII
Vzdelávanie cudzincov
	1. Cudzinci sú deti:
1.1. osôb, ktoré sú občanmi iného štátu alebo osobami bez štátnej príslušnosti, s povoleným pobytom na území Slovenskej republiky,
1.2. žiadateľov o udelenie medzinárodnej ochrany na území Slovenskej republiky podľa osobitného predpisu,
1.3. Slovákov žijúcich v zahraničí,
1.4. ako žiadatelia o udelenie medzinárodnej ochrany podľa osobitného predpisu,
1.5. ako cudzinci, ktorí sa nachádzajú na území Slovenskej republiky bez sprievodu zákonného zástupcu.
2. Cudzincom sa poskytuje výchova a vzdelávanie v školách za rovnakých podmienok ako občanom Slovenskej republiky.
3. ZUŠ poskytuje cudzincom výchovu a vzdelávanie za rovnakých podmienok ako občanom Slovenskej republiky, ak spĺňajú podmienky prijatia podľa školského zákona.
4. Cudzinci môžu byť prijatí do ZUŠ na základe úspešného vykonania talentovej skúšky, pričom škola zohľadňuje ich individuálne potreby, najmä jazykové bariéry.
5. Ak žiak neovláda slovenský jazyk na dostatočnej úrovni, škola môže v spolupráci so zriaďovateľom alebo inou inštitúciou odporučiť doplňujúce jazykové vzdelávanie.
6. Zaraďovanie cudzincov do príslušnej formy štúdia a odboru sa uskutočňuje na základe veku, predchádzajúceho vzdelania a výsledkov talentovej skúšky.


[bookmark: _Toc240643909]ČLÁNOK VIII
ŽIACKA SAMOSPRÁVA A POMOC PRI ORGANIZÁCII VYUČOVANIA
1. V skupinovom vyučovaní sa môžu žiaci dohodnúť na určení zástupcu skupiny, ktorý v spolupráci s vyučujúcim pomáha pri organizácii vyučovania.
2. V prípade potreby môže pedagóg poveriť žiaka alebo žiakov pomocnými organizačnými úlohami v súvislosti s vyučovaním.
3. Pomocné organizačné úlohy zahŕňajú spravidla:
3.1. prípravu a upratovanie učebných pomôcok pred a po vyučovaní,
3.2. pomoc pri udržiavaní poriadku v učebni a jej vyvetraní pred a po vyučovaní,
3.3. informovanie pedagóga o neprítomnosti členov skupiny, ak ide o skupinové vyučovanie,
3.4. upozornenie vedenia školy alebo zodpovedného pedagóga, ak sa vyučujúci nedostaví do 5 minút od plánovaného začiatku hodiny,
3.5. hlásenie poškodenia školského majetku pedagógovi.
4. Tieto úlohy sa vykonávajú len so súhlasom pedagóga a v primeranom rozsahu tak, aby nezasahovali do samotného vyučovania.
[bookmark: _Toc240643910][bookmark: _Toc187061149]ČLÁNOK IX
Hodnotenie a klasifikácia žiakov
1. [bookmark: _Hlk197379225]Hodnotenie výsledkov vzdelávania žiakov v škole sa uskutočňuje podľa vyhlášky Ministerstva školstva Slovenskej republiky č. 324/2008 Z. z. o základnej umeleckej škole, ako aj v súlade s vnútornými predpismi školy a školským vzdelávacím programom.
2. Žiak sa hodnotí v jednotlivých vyučovacích predmetoch formou klasifikácie.
3. Hodnotenie môže mať formu:
3.1. priebežného hodnotenia počas školského roka,
3.2. súhrnného hodnotenia na konci polroka a školského roka.
4. Prospech žiaka v jednotlivých vyučovacích predmetoch sa hodnotí klasifikačnými stupňami:
4.1. 1 – výborný,
4.2. 2 – chválitebný,
4.3. 3 – uspokojivý,
4.4. 4 – neuspokojivý.

5. Celkové hodnotenie žiaka na konci školského polroka a na konci školského roka sa vyjadruje klasifikačnými stupňami:
5.1. prospel s vyznamenaním, 
5.2. prospel,
5.3. neprospel. 
6. Výsledky žiaka sa zaznamenávajú do katalógového listu žiaka a na vysvedčenie.
7. Žiak nepostupuje do vyššieho ročníka, ak neprospel z niektorého povinného vyučovacieho predmetu ani po opravnej skúške.
8. Hodnotenie žiakov sa vykonáva v súlade s metodickým usmernením ministerstva školstva, najmä metodickým pokynom č. 21/2009 k hodnoteniu žiakov základných umeleckých škôl.
9. Škola sleduje riziká neúspechu, pričom poskytuje žiakom podporu a rovnako tak spolupracuje so ZZ žiakov.
[bookmark: _Toc240643911]ČLÁNOK X
Opatrenia vo výchove za porušenie školského poriadku
1. Opatrenia vo výchove sa uplatňujú v škole pri vážnom alebo opakovanom porušení školského poriadku, najmä v súvislosti s nevhodným správaním žiaka voči vyučujúcim, spolužiakom, pri neplnení si povinností alebo porušovaní pravidiel bezpečnosti a ochrany zdravia.
2. Opatrenia vo výchove môžu mať formu:
2.1. ústneho napomenutia vyučujúcim, 
2.2. písomného upozornenia ZZ,
2.3. pokarhania zo strany riaditeľa školy,
2.4. dočasného obmedzenia účasti žiaka na školských podujatiach,
2.5. v závažných prípadoch rozhodnutia o vylúčení žiaka zo štúdia.
3. O opatrení rozhoduje riaditeľ školy na základe objektívneho prešetrenia konania žiaka a po prerokovaní v pedagogickej rade.
4. ZZ žiaka je o každom opatrení vo výchove informovaný preukázateľným spôsobom, pričom opatrenie sa zaznamenáva do katalógového listu žiaka.
5. V prípade, že konanie žiaka závažným spôsobom narušuje bezpečnosť alebo priebeh vyučovania, môže riaditeľ školy pristúpiť k okamžitému opatreniu na ochranu zdravia a bezpečnosti, vrátane kontaktovania ZZ a iných zložiek (napr. zdravotnej služby alebo polície), ak je to nevyhnutné.
[bookmark: _Toc240643912]ČLÁNOK XI
Opatrenia vo výchove – pochvaly a iné ocenenia
1. Pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin.
2. Pochvaly sa udeľujú ústne alebo písomne.
3. Škola môže udeliť:
3.1. pochvalu od vyučujúceho,
3.2. pochvalu od riaditeľa školy,
3.3. diplom,
3.4. vecnú/finančnú odmenu po schválení rodičovskou radou.
4. Najlepších žiakov môže riaditeľ školy navrhnúť na ocenenie zriaďovateľovi školy.
5. Návrh na udelenie pochvaly alebo iného ocenenia sa prerokuje v pedagogickej rade.
6. Ústnu alebo písomnú pochvalu udeľuje žiakovi pred kolektívom triedy alebo školy učiteľ, riaditeľ, zástupca zriaďovateľa školy alebo zástupca právnickej osoby.
7. V osobitne odôvodnených prípadoch, najmä za statočný čin, ktorým bol zachránený ľudský život alebo majetok značnej materiálnej hodnoty, môže udeliť žiakovi pochvalu alebo iné ocenenie aj orgán verejnej správy, minister školstva alebo prezident republiky.
8. Pochvaly a iné ocenenia sa zaznamenávajú do triedneho výkazu alebo katalógového listu žiaka.
9. Pri účasti žiakov na rôznych súťažiach a aktivitách školy môže byť žiakom udelená za polročné hodnotiace obdobie pochvala riaditeľom školy.
10. Za vzorné správanie, vzorné plnenie povinností alebo dlhodobú svedomitú prácu možno udeliť žiakovi pochvalu alebo iné ocenenia.
11. Pochvala od riaditeľa školy:
11.1. za prospech s vyznamenaním,
11.2. za úspešnú reprezentáciu školy, verejné uznanie inou osobou a pod.
[bookmark: _Toc240643913][bookmark: _Toc187061152]ČLÁNOK XII
Dochádzka a ukončenie štúdia
1. Dochádzka na vyučovanie
1.1. Vzdelávanie v škole je dobrovoľné a uskutočňuje sa na základe rozhodnutia o prijatí žiaka na štúdium v jednotlivých umeleckých odboroch.
1.2. Pravidelná účasť na vyučovaní je základnou podmienkou úspešného napredovania žiaka a hodnotenia jeho výsledkov v zmysle školského vzdelávacieho programu.
1.3. Neúčasť na vyučovaní musí byť ZZ ospravedlnená bez zbytočného odkladu. Neospravedlnená alebo dlhodobá neúčasť (viac ako 30 % v danom polroku) môže byť dôvodom na:
1.3.1. neklasifikovanie žiaka,
1.3.2. navrhnutie ukončenia štúdia.
1.4. V prípade dlhodobej neprítomnosti (napr. choroba, rodinné dôvody) môže ZZ požiadať riaditeľa školy o prerušenie štúdia, spravidla najviac na jeden školský rok.
2. Ukončenie štúdia
2.1. Štúdium v škole možno ukončiť:
2.1.1. na základe písomnej žiadosti ZZ,
2.1.2. rozhodnutím riaditeľa školy z dôvodov podľa školského zákona (napr. neplnenie povinností žiaka, opakované porušenie školského poriadku, neplatenie poplatkov).
2.2. Ukončenie štúdia nadobúda účinnosť dňom nasledujúcim po dni doručenia žiadosti alebo rozhodnutia, ak nie je určené inak. 
2.3. V prípade, že žiak ukončí štúdium pred ukončením príslušného ročníka alebo vzdelávacieho cyklu, škola vydá potvrdenie o absolvovaných rokoch alebo o priebehu štúdia.
[bookmark: _Toc240643914]ČLÁNOK XIII
Zaistenie bezpečnosti a ochrany zdravia žiakov
1. Škola je pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:
1.1. prihliadať na základné fyziologické potreby žiakov,
1.2. [bookmark: _Hlk197412112]vytvárať podmienky na zdravý vývin žiakov a na predchádzanie sociálno-patologickým javom (vypracovať prílohu systémových aktivít školy v oblasti prevencie šikanovania a agresivity podľa Metodického usmernenia č. 1/2025 k prevencii a riešeniu šikanovania žiakov v školách a školských zariadeniach),
1.3. zaistiť bezpečnosť a ochranu zdravia žiakov,
1.4. poskytnúť nevyhnutné informácie na zaistenie bezpečnosti a ochrany zdravia žiakov,
1.5. viesť evidenciu školských úrazov žiakov, ku ktorým došlo počas výchovno-vzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze a v odôvodnených prípadoch informovať ZZ. 
2. Škola zaručuje bezpečnosť niekoľkými spôsobmi, najmä uzamknutím budovy počas vyučovania, každoročným informovaním o únikových východoch školy a o postupe počas evakuácie školy, cvičnými poplachmi zameranými na evakuáciu budovy a iné.
3. Žiaci majú povinnosť dodržiavať všetky pravidlá bezpečného správania sa v škole, chrániť svoje zdravie a zdravie ostatných a konať tak, aby nikomu nespôsobili ujmu.
4. Škola poskytuje potrebné informácie na zabezpečenie bezpečnosti a ochrany zdravia žiakov, zároveň vedie evidenciu školských úrazov, ktoré sa stali počas výchovno-vzdelávacieho procesu a školských aktivít.
5. Ak žiak utrpí úraz pred vyučovaním, počas výchovno-vzdelávacieho procesu, cez prestávku alebo pri školských aktivitách, musí to ihneď nahlásiť učiteľovi. Ak to sám nemôže urobiť, požiada o pomoc spolužiaka alebo iného žiaka v jeho blízkosti. O úraze je potrebné spísať záznam.
6. Ak sa žiak počas vyučovania necíti dobre, okamžite to oznámi učiteľovi, prípadne inému pedagogickému zamestnancovi. Pri úraze alebo nevoľnosti poskytne vyučujúci prvú pomoc, a ak je to potrebné, zabezpečí lekársku pomoc. ZZ žiaka bude upovedomený neodkladne, žiak bude uvoľnený a zodpovednosť za neho preberá ZZ.
7. Škola zabezpečuje dodržiavanie zásad osobnej hygieny a prípadných platných epidemiologických opatrení.
8. Žiakom je povolená manipulácia s elektrickými učebnými pomôckami a technickým zariadením výhradne pod priamym dohľadom pedagóga a po preukázateľnom poučení o bezpečnosti. Svojvoľná manipulácia s elektrickými rozvodmi a inou sieťovou infraštruktúrou zostáva prísne zakázaná.
9. Podrobnosti problematiky bezpečnosti a ochrany zdravia žiakov sú spracované v samostatnom internom riadiacom akte a v Krízovom intervenčnom pláne školy.
[bookmark: _Toc240643915][bookmark: _Toc187061155]ČLÁNOK XIV
Ochrana žiakov pred sociálno-patologickými javmi, diskrimináciou a násilím
1. Škola netoleruje šikanovanie v žiadnych formách ani v náznakoch. V rámci prevencie vytvára priaznivú klímu, spolupracuje so žiakmi, zamestnancami a ZZ, umožňuje dôverné oznamovanie šikanovania, jasne stanovuje pravidlá správania a sankcie za ich porušovanie a vedie dokumentáciu o riešení prípadov šikanovania.
2. Prísne sa zakazujú všetky formy nenávistného správania, podnecovania k násiliu, ospravedlňovania násilia a terorizmu, propagácie extrémizmu a podnecovania neznášanlivosti (národnostnej, rasovej, etnickej a náboženskej), ako aj všetkých foriem diskriminácie a segregácie.
3. Pri akýchkoľvek náznakoch agresívneho správania, šikanovania, fyzického alebo psychického týrania, delikvencie, vydierania, sexuálneho zneužívania a násilia, prejavoch extrémizmu a sympatií k nežiaducim hnutiam sú vyučujúci povinní nahlásiť zistené skutočnosti vedeniu školy. Vedenie školy situáciu okamžite rieši a prijíma adekvátne opatrenia. V odôvodnených prípadoch sa postupuje podľa zákona o priestupkoch a Trestného zákona.
4. Ak vznikne oprávnené podozrenie z ohrozovania mravného vývinu žiakov, tento problém musia v rámci spolupráce okamžite riešiť:
4.1. riaditeľ školy,
4.2. príslušný učiteľ,
4.3. ZZ,
4.4. prípadne ďalší odborníci poskytujúci poradenstvo a terapiu.
5. Škola sa riadi internými predpismi týkajúcimi sa krízovej intervencie v súvislosti so šikanovaním a riešením krízových situácií spojených so školskými úrazmi a inými nebezpečnými udalosťami: Smernica č. 1/2025 k prevencii a riešeniu šikanovania detí a žiakov v školách a školských zariadeniach a Metodické usmernenie č. 4/2009-R z 11. februára 2009 o jednotnom postupe pri vzniku školského úrazu a pri evidencii nebezpečných udalostí.
[bookmark: _Toc240643916][bookmark: _Toc187061156]ČLÁNOK XV
Nakladanie s majetkom školy
1. Žiaci a zamestnanci školy majú povinnosť pristupovať k zariadeniu a majetku školy so všetkou starostlivosťou.
2. Umelecké pomôcky a materiály potrebné na vyučovanie sú zabezpečované ZZ alebo plnoletým žiakom, prípadne školou za dohodnutú úhradu.
3. Akékoľvek poškodenie zariadenia a majetku školy spôsobené nedbanlivosťou alebo úmyselne musí byť plne nahradené.
4. Ak žiak prestupuje do inej školy, je povinný vrátiť všetky učebnice, učebné texty, pracovné zošity a učebné pomôcky, ktoré mu boli poskytnuté na bezplatné používanie.
5. Stratu, zničenie alebo poškodenie edukačnej publikácie je možné v prípade straty alebo zničenia nahradiť aj zabezpečením totožnej edukačnej publikácie alebo uvedením poškodeného materiálu do stavu vhodného pre ďalšie používanie vo výchovno-vzdelávacom procese.
[bookmark: _Toc240643917]ČLÁNOK XVI
Prijímanie návštev
1. ZZ si termín stretnutia s riaditeľom alebo vyučujúcim dohodne vopred.
2. ZZ smie vstupovať bez sprievodu len do priestorov na to vyhradených pre návštevy školy. Do ostatných priestorov je povolený vstup len so súhlasom riaditeľa, resp. v sprievode zamestnanca školy.
3. Pokiaľ má návštevu zamestnanec, je povinný požiadať o súhlas riaditeľa školy a dohodnúť s ním podmienky, za ktorých sa návšteva môže realizovať. Bez súhlasu riaditeľa nie je povolený vstup do priestorov školy nezamestnaným osobám.
4. Pohyb cudzích osôb v priestoroch školy je povolený len v sprievode zamestnanca školy.
5. V rámci bezpečnosti a ochrany detí a majetku sú zamestnanci a ZZ zodpovední za zatváranie vchodových dverí, bránok a nevpúšťanie podozrivých a neznámych osôb do budovy. Pri podozrení sú povinní upozorniť riaditeľa školy.
[bookmark: _Toc240643918]ČLÁNOK XVII
Podávanie sťažností
1. [bookmark: _Hlk197380169]ZZ má v prípade poškodenia práv svojho dieťaťa, resp. pri nedodržaní pracovných povinností zo strany zamestnanca školy právo podať sťažnosť.
2. Sťažnosť je možné podať písomne, resp. ústne s vykonaním písomného záznamu riaditeľom školy. Riaditeľ je povinný sťažnosť zaevidovať v evidencii sťažností, návrh alebo podnet riadne prešetriť, zvážiť opodstatnenosť a prijať opatrenia na odstránenie nedostatkov.
3. ZZ berie na vedomie, že sťažnosť nebude riešiť v prítomnosti žiakov, jeho prejav bude bez zbytočných emócií tak, aby nedošlo k nežiaducim vplyvom na detskú psychiku. Interný predpis o postupe pri podávaní sťažností je v škole verejne prístupný.
[bookmark: _Toc240643919][bookmark: _Toc187061160]ČLÁNOK XVIII
Pravidlá vzájomných vzťahov
1. Vzájomné vzťahy všetkých účastníkov vzdelávania a osôb, ktorých sa tento školský poriadok týka, sú založené na úcte, rešpekte, názorovej znášanlivosti, solidarite a dôstojnosti.
2. Žiaci sa správajú ku všetkým zamestnancom školy úctivo a zdvorilo, pričom zamestnanci školy rešpektujú dôstojnosť žiakov.
3. Žiaci dodržiavajú pokyny všetkých zamestnancov školy.
4. Výkon práv a povinností vyplývajúcich zo školského poriadku musí byť v súlade s dobrými mravmi. Tieto práva a povinnosti nesmú byť zneužívané na škodu druhého.
5. Žiaci nesmú znášať postihy za podanie sťažnosti na žiakov, pedagogického zamestnanca alebo iného zamestnanca školy.
6. Pedagogický zamestnanec je povinný chrániť a rešpektovať práva žiakov a ich ZZ, zachovávať mlčanlivosť a chrániť osobné údaje o zdravotnom stave žiakov a výsledkoch odborných vyšetrení, s ktorými prišiel do styku. Rešpektuje individuálne výchovno-vzdelávacie potreby žiakov a aktívne spolupracuje so ZZ žiakov. Pedagogický zamestnanec vykonáva svoju činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu. Vedie žiakov k dodržiavaniu hygienických zásad a zásad bezpečnej práce, poskytuje žiakom a ZZ poradenstvo alebo odbornú pomoc spojenú s výchovou a vzdelávaním a pravidelne informuje žiaka alebo jeho ZZ o priebehu a výsledkoch výchovy a vzdelávania.
7. Pedagogickí zamestnanci sa riadia Etickým kódexom pedagogických zamestnancov a odborných zamestnancov.
8. Škola priebežne informuje ZZ žiakov o ich prospechu a správaní.
[bookmark: _Toc240643920][bookmark: _Toc187061161]ČLÁNOK XIX
Environmentálna zodpovednosť a udržateľnosť
1. Škola sa zaväzuje podporovať environmentálne zodpovedné správanie u všetkých členov školskej komunity, vrátane žiakov, zamestnancov a ZZ.
2. V škole je zavedené triedenie odpadu. Za týmto účelom škola poskytuje kontajnery na triedený zber papiera, plastov, skla a biologického odpadu. Žiaci sú vedení k dodržiavaniu pravidiel triedenia odpadu.
3. Škola prijíma opatrenia na znižovanie spotreby energie a vody, vrátane používania energeticky úsporných zariadení a technológií. Žiaci a zamestnanci sú povzbudzovaní k vypínaniu svetiel, elektronických zariadení a šetreniu vody po skončení činností.
4. Ak je potrebné používať papierové materiály, preferuje sa obojstranná tlač a recyklovaný papier.
[bookmark: _Toc240643921]ČLÁNOK XX
Pravidlá používania komunikačných prostriedkov
1. Komunikačné prostriedky môžu byť na vyučovacích hodinách žiakmi použité len s výslovným povolením vyučujúceho, a to najmä na edukačné účely.
2. Počas exkurzií a výletov organizovaných školou a mimo priestorov školy môžu žiaci používať komunikačné prostriedky len na nevyhnutné účely, ako je komunikácia s rodičmi, fotografovanie na vzdelávacie účely alebo v prípade núdze. Používanie komunikačných prostriedkov nesmie narúšať priebeh aktivít ani pokyny pedagogického zamestnanca. 
3. Pri porušení niektorého z bodov tohto článku vyučujúci odoberie komunikačný prostriedok žiakovi, ktorý porušil stanovené pravidlo, uskladní ho na uzamykateľnom mieste a vráti ho ZZ žiaka alebo plnoletému žiakovi po vyučovaní. Pri opakovanom porušení bude tomuto žiakovi celkom zakázané nosiť komunikačný prostriedok do areálu školy. 
4. Zamestnanci školy používajú komunikačné prostriedky pred žiakmi výhradne na pracovné účely.
[bookmark: _Toc240643922][bookmark: _Toc187325041]ČLÁNOK XXI
Štandardy dodržiavania zákazu segregácie vo výchove a vzdelávaní
1. Pri dodržiavaní zákazu segregácie vo výchove a vzdelávaní základná umelecká škola postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.
2. Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
2.1. Článok 2 ods. 1:
Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo ZZ.
2.2. Článok 2 ods. 2:
Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, ZZ alebo členov rodiny.
2.3. Článok 3 ods. 1:
Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
2.4. Článok 29 ods. 1:
Výchova a vzdelávanie dieťaťa má smerovať k:
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere,
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov,
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram,
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu,
e) rozvíjaniu úcty k prírodnému prostrediu.[footnoteRef:1] [1:  Dohovor o právach dieťaťa (OSN, 1989) In Oznámenie Ministerstva zahraničných vecí Slovenskej republiky č. 104/1991 Z. z.] 

3. Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.[footnoteRef:2] [2:  Metodická príručka desegregácie vo výchove a vzdelávaní (MŠVVaŠ SR, 2023)] 

4. Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“.[footnoteRef:3] Segregáciu vo výchove a vzdelávaní definuje školský zákon nasledovne: [3:  § 3 písm. f) zákona č. 245/2008 Z. z. (školský zákon)] 

„konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná, 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich ZZ, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania“.[footnoteRef:4] [4:  § 2 písm. ai) zákona č. 245/2008 Z. z. (školský zákon) – účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.). Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.)] 

5. Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):
5.1. výkon práv a povinností žiakov a ich ZZ v základnej umeleckej škole, pravidlá vzájomných vzťahov a vzťahov so zamestnancami základnej umeleckej školy,
5.2. prevádzka a vnútorný režim základnej umeleckej školy,
5.3. podmienky na zaistenie bezpečnosti a ochrany zdravia žiakov a ich ochrany pred sociálno-patologickými javmi, diskrimináciou alebo násilím,
5.4. podmienky nakladania s majetkom, ktorý základná umelecká škola spravuje, ak tak rozhodne zriaďovateľ.
6. Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
6.1. Štandardy postojov a hodnôt:
6.1.1. Základným predpokladom pre úspešné zavedenie štandardov, ktoré zabezpečia proces prevencie či odstraňovania segregácie vo výchove a vzdelávaní, je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi.
6.1.2. Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.[footnoteRef:5] Deskriptory sú popisy a vysvetlenia týkajúce sa konkrétneho žiaduceho správania všetkých aktérov vo vzdelávaní: [5:  Referenčný rámec kompetencií pre demokratickú kultúru bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií] 

6.1.2.1. zaobchádzať so všetkými ľuďmi bez rozdielu a s rešpektom,
6.1.2.2. vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu,
6.1.2.3. vyjadrovať druhým ľuďom uznanie ako rovnocenným ľudským bytostiam,
6.1.2.4. rešpektovať ľudí rôzneho vierovyznania,
6.1.2.5. rešpektovať ľudí, ktorí majú odlišné politické názory,
6.1.2.6. prejavovať záujem spoznať presvedčenia, hodnoty, tradície a pohľady druhých ľudí na svet,
6.1.2.7. dávať priestor druhým ľuďom na vyjadrenie sa,
6.1.2.8. preukázať prebratie zodpovednosti za svoje skutky,
6.1.2.9. ospravedlniť sa, pokiaľ niekomu ublížim,
6.1.2.10. vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
6.2. Štandardy vyplývajúce z definície segregácie vo výchove a vzdelávaní:
6.2.1. Základná umelecká škola pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, výskumu, vývoja a mládeže Slovenskej republiky.[footnoteRef:6] [6:  Metodická príručka desegregácie vo výchove a vzdelávaní (MŠVVaŠ SR, 2023)] 

6.2.2. Štandardy priestorovej desegregácie:
6.2.2.1. Do všetkých priestorov základnej umeleckej školy určených pre žiakov je umožnený rovný (nediskriminačný) prístup všetkým žiakom. Základná umelecká škola nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.[footnoteRef:7] [7:  Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ § 2 ods. 1 zákona č. 365/2004 Z. z.] 

6.2.2.2. Základná umelecká škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
6.2.2.3. Ak má základná umelecká škola v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov týchto skupín.
6.2.3. Štandardy organizačnej desegregácie:
	6.2.3.1. Základná umelecká škola má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov.[footnoteRef:8]  [8:  § 2 ods. 1 zákona č. 365/2004 Z. z. (antidiskriminačný zákon)] 


	6.2.3.2. Všetky skupiny žiakov majú stanovené rovnaké vzdelávacie štandardy, na základe ktorých pedagogickí zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program,[footnoteRef:9] individuálny učebný plán[footnoteRef:10] alebo poskytnuté podporné opatrenia.[footnoteRef:11]   [9:  § 7a zákona č. 245/2008 Z. z. (školský zákon)]  [10:  § 26 zákona č. 245/2008 Z. z. (školský zákon)]  [11:  § 145a zákona č. 245/2008 Z. z. (školský zákon)] 


	6.2.3.3. Všetky skupiny žiakov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.  

	6.2.3.4. Základná umelecká škola je povinná využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v základnej umeleckej škole.[footnoteRef:12] Po ukončení krízovej udalosti je základná umelecká škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.   [12:  Podrobné informácie ku krízovým udalostiam na školách sú dostupné na webovom sídle ministerstva.] 



6.2.4. Štandardy sociálnej desegregácie:
6.2.4.1. Základná umelecká škola využíva potrebné a dostupné inkluzívne podporné opatrenia na podporu sociálneho začlenenia žiakov a vytváranie pozitívnej podporujúcej sociálnej klímy v základnej umeleckej škole, ktorá prispieva k destigmatizácii a odstraňovaniu stereotypov a predsudkov.
6.2.4.2. Základná umelecká škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci základnej umeleckej školy medzi žiakmi ako aj rodičmi.
6.2.4.3. Základná umelecká škola prijíma, vzdeláva a vychováva všetky skupiny žiakov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
6.2.4.4. V základnej umeleckej škole neexistujú procesy, postupy a usporiadania, ktoré vylučujú alebo neprípustne oddeľujú skupiny žiakov na základe akéhokoľvek chráneného dôvodu uvedeného v antidiskriminačnom zákone.
	6.2.4.5. Základná umelecká škola umožňuje všetkým skupinám žiakov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje alebo sú základnej umeleckej škole sprostredkované, a aktívne ich k tomu motivuje a podporuje.  

	6.2.4.6. Základná umelecká škola pri hodnotení žiakov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.  




[bookmark: _Toc240643923]ČLÁNOK XXII
Záverečné ustanovenia
1. Poriadok je súčasťou systému vnútorného riadenia a podlieha priebežnej aktualizácii v závislosti od zmien potrieb, kompetencií a zodpovedností.
2. Zmeny poriadku sa vykonávajú formou písomných dodatkov.
3. Zmeny, doplnenia a dodatky poriadku vydáva výlučne riaditeľ Súkromnej základnej umeleckej školy, Breziny 289, Prakovce.
4. Za plnenie povinností vyplývajúcich z poriadku zodpovedajú všetci zamestnanci školy, žiaci a ich ZZ a ďalšie osoby, ktoré sa podieľajú na výchovno-vzdelávacom procese.
5. Tento poriadok:
5.1. ruší Školský poriadok zo dňa 2.9.2024 .
nadobúda účinnosť dňa 1.9.2026



	V Prakovciach, 
	......................................................................

	
	Mgr. Veronika Hamráková DiS. art.

	dňa 31.8.2026. 
	riaditeľ

	
	



